تورکیه، عراقدا کرکوک ائل مجلیسی‌نین تورکمن و عرب‌لرین بایکوت ائتدیگی اوتورومدا آلدیغی تک یان‌لی خالق اویلاماسی قراری‌نین مشروعیتی اولمادیغینی ایفاده ائده‌رک، قراری قینادی.
خاریجی ایشلرباخانلیغین‌دان وئریلن آچیقلامادا،
"کرکوک ولایت مجلیسی‌نین کرکوکون ایستاتوسونا دایر خالق اویلاماسی قونوسونو گوندمده توتماغا تشبث ائدن بوگونکو (دوننکی) قراری، اجتماعی دینج‌لیگی تهلوکه‌یه آتان سون درجه تهلوکه‌لی بیر آددیم اولموش‌دور. کرکوکون اصل عنصورلاری اولان تورکمن و عرب‌لرین قاتیلمادیغی بیر توپلانتیدا آلینان بو قرارین مشروعیتی یوخ‌دور" ایفاده‌سی یئر آلدی.
کرکوکون ایستاتوسونا دایر پروسه‌نین عراق آنایاساسیندا ثبت اولدوغو وورغولانان آچیقلامادا، آنایاسانین ایلگیلی حؤکم‌لرینده گؤستریلن عنصور‌لاری گؤزآردی ائدن بیر قرارین آنایاسانی دا پوزدوغو قید ائدیلدی.
رسمی دایره‌لرده بؤلگه‌سل یؤنه‌تیم بایراغی آسیلماسی قرارین‌دان سونرا آلینان خالق اویلاماسی قرارینی دا تک طرف‌لی اولدو بیتدی جهدلری‌نین یئنی بیر اؤرنه‌گی اولا‌راق گؤرولدوگو و قیناندیغی‌نین ایفاده ائدیلدیگی آچیقلامادا،
"کرکوکون اؤنجه‌لیک‌لی احتیاجی، ترور هؤرگوتلرینه قارشی حیاتا گئچیریلن مباریزه‌نین نتیجه‌لنمه‌سی و یئرلرین‌دن ائدیلمیش اینسان‌لارین ائولرینه دؤنمه‌لری، بو سبب‌دن اجتماعی دینج‌لیک و باریشین ساغلانما‌سیدیر. بونا ضرر وئره‌جک آددیم‌لارین حؤکمو اولمادیغی کیمی، قبول ائدیلمه‌سینه ده ایمکان یوخ‌دور" دئییلدی.
